Роден е през 1924 година в град Прилеп. През 1941 година става член на ЮКП, а на следващата година става секретар на Местния комитет на ЮКП за Прилеп. Влиза в Прилепския народоосвободителен партизански отряд „Гьорче Петров“. През 1943 година става заместник-комисар на Трета оперативна зона на НОВ и ПОМ. От март до май 1944 година е заместник-политически комисар на втора македонска ударна бригада. До 10 април 1945 е политически комисар на четиринадесета македонска младежка ударна бригада „Димитър Влахов“ и отделно е политически комисар на петнадесета народоосвободителна поречка бригада. По-късно е политически комисар на чета и на петнадесета македонска ударна бригада. Отделно участва в битки на Сремския фронт заедно с Петнадесети корпус на НОВЮ. След Втората световна война става командир на военен окръг, секретар на Народната отбрана в Изпълнителния съвет на СРМ. Пенсионира се през 1982 г.